**בס"ד הכנה לסדר קריאת בהגדה של פסח – שיעור יום ג' ברכי נפשי תשע"ו**

1. **לחם עוני – משפט ראשון תיאור המצות לחם עוני**

**המזון הדל של עבדי מצרים בניגוד למזון של בני ישראל בצאתם ממצרים**

1. **בית 2 הוא הזמנה לעניים!**

**א:הרי בקרבן פסח היתה השתתפות אסורה למי שלא נמנה מראש על הקרבן?**

**ב: האם בשעה זו אפשר להזמין עניים צריך מראש.**

1. **גאולה עתידית**

**למה בארמית? למה הבית האחרון בעברית**

**1. הָא לַחְמָא עַנְיָא**

דִי אֲכָלוּ אַבְהָתָנָא

בְּאַרְעָא דְמִצְרָיִם.

2. כ**ָּל דִכְפִין** יֵיתֵי וְיֵיכֹל,

כָּל דִצְרִיךְ יֵיתֵי וְיִפְסַח.

3. **הָשַׁתָּא** הָכָא, לְשָׁנָה הַבָּאָה בְּאַרְעָא דְיִשְׂרָאֵל.

הָשַׁתָּא עַבְדֵי, לְשָׁנָה הַבָּאָה בְּנֵי חוֹרִין.

**דברים טז א-ג**

"שָׁמוֹר אֶת-חֹדֶשׁ הָאָבִיב וְעָשִׂיתָ פֶּסַח לַה' אלקיך כִּי בְּחֹדֶשׁ הָאָבִיב הוֹצִיאֲךָ ה' אלקיך מִמִּצְרַיִם לָיְלָה...לֹא-תֹאכַל עָלָיו חָמֵץ שִׁבְעַת יָמִים תּאכַל-עָלָיו מַצּוֹת לֶחֶם ענִי כִּי בְחִפָּזוֹן יָצָאתָ מֵאֶרֶץ מִצְרַיִם לְמַעַן תִּזְכּר אֶת-יוֹם צֵאתְךָ מֵאֶרֶץ מִצְרַיִם כּל יְמֵי חַיֶּיךָ"

**רמב"ן :** "כי הזכיר במצה שתהיה לחם עני, להגיד כי צוה לזכור שיצאו בחפזון, והיא עני זכר כי היו במצרים בלחם צר ומים לחץ, והנה תרמוז לשני דברים... "וכן אמרו הא לחמא עניא די אכלו אבהתנא בארעא דמצרים".

1. לחם שעונים עליו הרבה דברים.
2. דרכו של העני לאכול חצי פרוסת לחם.
3. הא מרמז על האות האחרונה שבשם ה' שמרמזת על המלכות שאין לה מעצמה כלום.
4. ה"א = ה' אלוקינו תקום תגאל את השכינה.
5. המצרים היו נותנים לעם ישראל לאכול מצות שלא יתעכל האוכל מהר.
6. שהעשיר והעני חייבים הלילה באכילת מצה.
7. שהמצה אין בה גאווה, היא עשויה רק ממים וקמח.
8. הנותן צדקה לעני זוכה לה"א (6) דברים ואם נותן לו במאור פנים זוכה לעניא (11) דברים.
9. על מנת לא לבייש את העני אומרים לו בא תאכל "דבר קטן".
10. "הא לחמא עניא" גימטריה חצי חצי (אכילת מצה, אפיקומן)
11. "בזה הסעודה נצרך לעשות שני דברים שמרומזים במילה "עניא", ליתן לעניים, וגם לאמר דברי תורה בקול.
12. להזכיר שעניים בינונים ועשירים כולם שווים בערך אחד ואוכלים ממין לחם אחד.
13. בעל ההגדה ראה ברוח הקודש שאם בני ישראל יהיו דחוקים למזונות, יאמרו בעת הסדר: "הא לחמא ענייא" בתמיה?
14. להזכיר שזאת הייתה הסעודת קבע הראשונה שאכלו כולם אצל שולחן אחד הם ונשיהם בניהם ובנותיהם, שבשיעבוד לא יכלו לעשות זאת.
15. על ידי אכילת המצה, שזה הוא לחם עוני, זכו למן, שהוא אוכל מלאכים, ע"י שיצאו ממ"ט שערי טומאה ונכנסו בשערי הקדושה.
16. להזכיר למסובין שבני ישראל צעקו יחד שיגאלו מהגלות, ולא כל אחד בגלות שלנו צועק על הלחם, ולא משתתף בצער השכינה.
17. שבזכות האמונה, שהיה בידם רק סעודה אחת ויצאו ממצרים, נגאלו. שנזכה לעבוד לבטל את כל התאוות הגשמיות, שנזכה לגאולה העתידה, ליהיות בני חורין מכל דבר וגם ממלאך המוות.
18. בזכות מסירות הנפש, שארבעה ימים קודם שחיטת קרבן הפסח קשרו את השה לכרעי המיטה, והיו בסכנה גדולה, ובבא עת אכילתם קוראים בחדווה לחבריהם הנימנים על השה ואמרו: "כל דכפין ייתי וייכול", ובזכות המסירות נפש של עם ישראל אחד לחברו זכו לגאולה.
19. . וזה לחם העוני, ציור קימוץ והתכנסות הכוחות, די אכלו אבהתנא בארעא דמצרים, הוא הולך עימנו על דרכנו הארוכה, אשר דוגמאות של לחץ וצרות מצרים".
20. בחזו"ע מביא פירוש של בעל "אמת ליעקב" הממחיש את גודל החשיבות של אמירת ההגדה, והוא שמבואר עפ"י חז"ל במס' שבת י"ב: שאין מלאכי השרת בקיאים בלשון ארמי ולכן אין לאדם לבקש צרכיו בלשון זו, אבל במקום שהשכינה ממש נמצאת אפשר גם בלשון ארמי כי הקב"ה נמצא. וזו הסיבה שפותחים ההגדה בלשון ארמי, מכיוון שאין לנו צורך במלאכי השרת שיעלו את דברנו למעלה מפני שהקב"ה איתנו פה ממש
21. "כל דיכפין" - כנגד הרעבים והעניים; "כל דיצריך" - כל הצריכים חיזוק באמונה מוזמנים.
22. מחלקים את המצה לשניים חלק גדול וחלק קטן מכיוון שבתפילת ערבית אומרים הלל שלם ובהגדה מחלקים את ההלל לשניים קודם האכילה ולאחר האכילה

**מסכת פסחים פרק י משנה א**

עַרְבֵי פְסָחִים סָמוּךְ לַמִּנְחָה, לֹא יֹאכַל אָדָם עַד שֶׁתֶּחְשַׁךְ.   
וַאֲפִלּוּ עָנִי שֶׁבְּיִשְׂרָאֵל לֹא יֹאכַל עַד שֶׁיָּסֵב.   
וְלֹא יִפְחֲתוּ לוֹ מֵאַרְבָּעָה כוֹסוֹת שֶׁל יַיִן, וַאֲפִלּוּ מִן הַתַּמְחוּי:

**בבא קמא ח, ו**

זֶה הַכְּלָל הַכּל לְפִי כְבוֹדוֹ. אָמַר רַבִּי עֲקִיבָא, אֲפִילוּ עֲנִיִּים שֶׁבְּיִשְׂרָאֵל, רוֹאִין אוֹתָם כְּאִלּוּ הֵם בְּנֵי חוֹרִין שֶׁיָּרְדוּ מִנִּכְסֵיהֶם, שֶׁהֵם בְּנֵי אַבְרָהָם יִצְחָק וְיַעֲקב.

**הרב רפאל כדיר צבאן, פירוש 'ויגידו למרדכי' להגדה של פסח, מגיד דבריו ליעקב: הגדה של פסח לרב רחמים חי חויתא הכהן, דפוס צבאן, ג'רבא תש"ו**

הא לחמא וכו', מנהג ישראל תורה הוא,

שנוהגים לסובב את הקערה של הסדר על ראש המסובין כשאומרים פסקא זו.

ואפשר לומר שנתייסד מנהג זה כרמז למה שנאמר בגמרא:

'אמר לה רבי חייא לאשתו: הקדימי לתת לחם לעני וכו'. ..

ועל כן כשרוצה הבעל הבית לקרוא לעניים ולאמר 'כל דכפין ייתי ויכול וכל דצריך וכו''

פן ואולי יאמר כן בפיו ובשפתיו ולבו בל עמו –

על זה אנחנו מחזקים את לבו בזכרון זה של סיבוב הקערה

שיזכור שגלגל הוא שחוזר בעולם וגם עליו יעבור כים ואולי יצטרך לחוג חג הפסח אצל אחרים.

**הרב בעולת ראי"ה ח"ב עמ' רס"ב-רס"ד**

"שני דרכים ישנם להתעלותו של כל כח חיים מעשי. הדרך האחד הוא ההרווחה, ונתינת החופש למרוצתו ושטף זרמו, למען ילך ויגדל ילך וירחיב את השפעתו במרוצתו ושטף פעולתו. והשני הגורם לו, אע"פ שהוא הפכו, הוא כח העוצר, הדוחק והמונע, הלוחץ בעד הכח המוכן לצאת להתפרץ ולהתרחב, שלא יצא, שיהיה כלוא ונסכר, שאז בבוא עתו יוסיף הלחץ הקדום...חופש ועצמה להגדיל מעופו ועוז חיי התנשאות פעלו...הכח המחנק והלוחץ הזה היתה ממלכת מצרים הגדולה והחזקה, כאן עמד כח חפץ העבדות המוחלטת, והטומאה והרשעה והבערות הנלוות עמה, מול חפץ החופש האלקי...**וזה לחם העוני,** ציור קימוץ והתכנסות הכוחות, די אכלו אבהתנא בארעא דמצרים, הוא הולך עימנו על דרכנו הארוכה, אשר דוגמאות של לחץ וצרות מצרים".

**בעל סדר היום ר' משה בן מכיר, סדר ליל פסח.**

"ומתחילין הא לחמא עניא, אף על פי שאינו מן הענין של ההגדה, משום שעם היות שאנו עושים עצמינו בני חורין והרי אנו משועבדים תחת אדום וישמעאל, לזה נראה לי שהתחילו בענין זה, כלומר אינו דומה שעבוד זה לשעבוד מצרים, שאף על פי שאנו משועבדים עתה, לא אבדה תקותינו ולא נגזרה תאותינו והרי הרשות בידינו לעשות כרצוננו, וכל דצריך ייתי ויפסח ובידינו להאכילו ולהשקותו. ואם תאמר סוף סוף משועבדים אנחנו ועבדים, אין ענין עבדותנו כלום דהא אנו מובטחים ועומדים ומצפים ומקוים הישועה בכל עת ובכל שעה, ואם השתא הכא אפשר לשנה הבאה נהיה בני חורין בעזרת השי"ת כי ישועת ה' כהרף עין, ונקלה זאת הגאולה הרבה מגאולת מצרים ואפשר לה להיות על פי הטבע ואין צריך כל כך לשנות סדרי בראשית ושדוד המערכות, מה שלא היה כן ביציאת מצרים".